Valtioneuvoston tietopalvelujen yhteistyöryhmä, VALTIPA

Asettaminen	
	Valtiovarainministeriö on tänään asettanut valtioneuvoston tietopalvelujen yhteistyöryhmän, VALTIPAn.	

Toimikausi	
	9.1.2001 - 30.12.2002  	

Tausta	
	Valtioneuvoston tietopalvelujen voimavarojen yhteensovittaminen ja yhteiskäyttö ajankohtaistui ministeriöissä 1990-luvun alussa vaiheessa, joka muutti koko valtionhallinnon toimintaympäristöä ja -tapoja. Kansainvälistyminen, etenkin Suomen EU-jäsenyys loi uudenlaisia tietotarpeita ja vyörytti samanaikaisesti ministeriöihin paperisen ja sähköisen tietotulvan, joka oli saatava hallitusti käyttöön. Koko julkiseen hallintoon kohdistuvat kustannusten vähentämisen ja tehokkuuden vaatimukset sekä ministeriöiden samankaltaiset tietotarpeet edellyttivät synergiaa ja yhteisten palvelujen luomista. Verkosto otti alusta lähtien tavoitteeksi hyödyntää tehokkaasti sähköisiä tiedonlähteitä.

Tietopalveluista vastaavat kokoontuivat ensimmäisen kerran vuonna 1993. Erilaisten teemojen käsittely yhteisissä kokouksissa ja yhteiset hankkeet, kuten kansainvälisyyskoulutus, johtivat kehittämissuunnitelman laadintaan vuonna 1994 (Valtioneuvoston tietopalvelun kehittäminen,  valtiovarainministeriön työryhmämuistioita 1994:29). Kehittämishankkeen tulosten perusteella valtioneuvoston kanslia asetti Valtioneuvoston tietopalvelujen yhteistyöryhmän vuonna 1995 ja nimitti koordinaattorin valtioneuvoston kansliaan. Vuonna 1996 koordinointi siirtyi valtiovarainministeriön hallinnon kehittämisosastolle valtiovarainministeriön ja valtioneuvoston kanslian työnjakosopimuksella. Yhteistyöryhmän toimikautta on jatkettu kahteen otteeseen vuoden 2000 loppuun saakka. VALTIPAssa ovat olleet mukana ministeriöiden tietopalvelusta tai sen osa-alueesta vastaava, Eduskunnan kirjaston ja eduskunnan tietopalvelun, oikeuskanslerin viraston sekä Kansallisarkiston asiakirjayksikön edustaja.

VALTIPA on määritellyt tietopalvelut seuraavasti: Tietopalvelu pohjaa toimintansa organisaation ja asiakkaiden tietotarpeiden tunnistamiseen. Tietopalvelutoimintaa on organisaation sisäisten tietovarantojen ja -prosessien kehittäminen ja ylläpitäminen, ulkoisten tietojen hankkiminen sekä näiden hyödynnettävyyden varmistaminen ja tiedon aktiivinen tarjoaminen. Tietopalvelun erityisosaamista ovat muun muassa tiedon jäsentäminen, jalostaminen asiakkaan tarpeisiin ja sisällönkuvailu.	

Tavoitteet	
	VALTIPAn tavoitteena on kehittää laadukkaita tietopalveluja valtioneuvostolle ja sen asiakkaille edistäen hyvää tiedonhallintatapaa valtioneuvostossa.	

Tehtävä	
	VALTIPA-yhteistyöryhmän tehtävänä on:
- yhteisten menettelytapojen kehittäminen tietopalvelulle ja asiakirjahallinnolle
- yhteisten tietojärjestelmien kehittämiseen osallistuminen
 - verkkotiedon jäsentäminen ja aktiivinen tarjoaminen asiakkaille
- toimialaansa liittyvien aloitteita tekeminen valtioneuvoston toimintaprosessien kehittämiseksi
- tietopalvelutyön tuottavuuden ja laadun nostaminen
- tietoammattilaisten yhteistyön ja moniosaamisen kehittäminen
- tietopalvelujen markkinointi ja valtioneuvostotiedon välittäminen kansalaisille
- alan kansainvälisen kehityksen seuraaminen ja yhteistyö
- tietopalvelujen yhteishankinnat
- muut yhteiset tietopalveluasiat.	

Organisointi	
		Jäsenet:	
		Päivi Tommila, tietopalvelupäällikkö, kauppa- ja teollisuusministeriö 	
		Henkilökohtainen varajäsen Päivi Hämäläinen, informaatikko, kauppa- ja teollisuusministeriö 	
		Aki Hietanen, ylitarkastaja, oikeusministeriö 	
		Henkilökohtainen varajäsen Anu Hernesmaa, suunnittelija, oikeusministeriö 	
		Heikki Rosti, hallitusneuvos, Opetusministeriö 	
		Henkilökohtainen varajäsen Tarja Kaira-Hiekkavuo, suunnittelija, Opetusministeriö 	
		Johanna Hartman, tietopalvelupäällikkö, sosiaali- ja terveysministeriö 	
		Henkilökohtainen varajäsen Eeva-Liisa Tuomi-Kyrö, kirjastonhoitaja, sosiaali- ja terveysministeriö 	
		Anja Vilo, ylitarkastaja, ulkoasiainministeriö 	
		Henkilökohtainen varajäsen Jyrki Paloposki, ylitarkastaja, ulkoasiainministeriö 	
		Aulikki Pakanen, informaatikko, puolustusministeriö 	
		Henkilökohtainen varajäsen Seija Uusi-Kouvo, suunnittelija, puolustusministeriö 	
		Pentti Vesanen, tietopalvelupäällikkö, valtioneuvoston kanslia 	
		Henkilökohtainen varajäsen Leena Vanhanen, ylitarkastaja, Valtioneuvoston kanslia 	
		Juhani Tikkanen, yksikönjohtaja, Kansallisarkisto 	
		Henkilökohtainen varajäsen Leena Airola, ylitarkastaja, Kansallisarkisto 	
		Ulla Virtasalo, informaatikko, Ympäristöministeriö 	
		Henkilökohtainen varajäsen Heikki Heikkilä, tietohallintojohtaja, ympäristöministeriö 	
		Ritva Järvinen, suunnittelija, työministeriö 	
		Henkilökohtainen varajäsen Pirjo Rantala, informaatikko, työministeriö 	
		Pia Sive, tietosuunnittelija, oikeuskanslerinvirasto 	
		Henkilökohtainen varajäsen Pekka Liesivuori, esittelijä, oikeuskanslerinvirasto 	
		Leena Lodenius, informaatikko, sisäasiainministeriö 	
		Henkilökohtainen varajäsen Eila Heikkinen, kirjaaja, sisäasiainministeriö 	
		Hannele Anttila, informaatikko, maa- ja metsätalousministeriö 	
		Henkilökohtainen varajäsen Johanna Anttila, tietopalvelusihteeri, maa- ja metsätalousministeriö 	
		Irja Peltonen, tietopalvelupäällikkö, valtiovarainministeriö 	
		Henkilökohtainen varajäsen Anna-Maija Marttila, informaatikko, valtiovarainministeriö 	
		Virpi Johansson, palvelujohtaja, eduskunta 	
		Henkilökohtainen varajäsen Antti Rautava, tietopalvelupäällikkö, eduskunta 	
		Paula Mikkonen, tietopalvelupäällikkö, liikenne- ja viestintäministeriö 	
		Henkilökohtainen varajäsen Irmeli Tuomimäki, informaatikko, Liikenne- ja viestintäministeriö 	
		Sihteeri Pirkko Romakkaniemi, projektipäällikkö, valtiovarainministeriö 	
		Asiantuntija Maija Jussilainen, ylitarkastaja, Valtioneuvostonkanslia 	
		
	VALTIPA on yksi valtion tietohallinnon johtoryhmän yhteistyö- ja valmisteluelin.

VALTIPA-yhteistyöryhmään kuuluvat ministeriöiden, oikeuskanslerin viraston, eduskunnan ja Kansallisarkiston nimeämät jäsenet, jotka ovat organisaatioidensa tietopalvelusta tai sen osa-alueesta vastaavia. Suurin osa näistä on naisia. Miehiä on vähän tietopalvelualalla. Tästä syystä tilannetta on pidettävä tasa-arvolain (609/1986) 4.2 §:n mukaisena erityisenä syynä yhteistyöryhmän kokoonpanoa määriteltäessä.

Yhteistyöryhmän puheenjohtajuus kiertää jäsenorganisaatioiden kesken puolivuosittain. Yhteistyöryhmän työvaliokunnan muodostavat edellinen, toimiva ja tuleva puheenjohtaja koordinaattorin kanssa. Koordinaattori toimii valtiovarainministeriön hallinnon kehittämisosastolla. Yhteistyöryhmä voi tarvittaessa perustaa alatyöryhmiä ja käyttää konsulttipalveluja hankkeiden suunnittelussa ja toteutuksessa.	

Kustannukset ja rahoitus	
	Kustannukset maksetaan momentilta 28.80.20.	

	Alivaltiosihteeri	Juhani Turunen	

	Ylijohtaja	Jorma Karjalainen	

LIITTEET	

JAKELU	
	Työryhmän jäsenet ja varajäsenet
Valtion tietohallinnon johtoryhmä	

TIEDOKSI	
	Ministeriöt
Valtioneuvoston kanslia
Oikeuskanslerin virasto
Eduskunta
Eduskunnan kirjasto
Kansallisarkisto
Valtiovarainministeriön hallinnon kehittämisosasto